Hej Bolius


På vores 1sals lejlighed ønsker vi at åbne op mellem køkken og stue ved at fjerne en 1,5 meter væg (inkl.dør). 


Skal der indhentes byggetilladelse eller kan en murermester og hans ingeniør udføre arbejdet? 


Vi ved fra underboen som har lavet en lignende ombygning at der skal opsættes stålbjælker. 


Hvis der skal indhentes byggetilladelse hvem laver ansøgningen jeg som ejer af lejligheden eller mureren/ingeniøren?


På forhånd tak


.MVH J. M Jensen 


Skal vi have byggetilladelse for at fjerne væg til køkken i vores lejlighed?
Hej J M Jensen


Du skal have byggetilladelse, og tilladelse i ejer/andelsforeningen - og det er dig som boligejer der har ansvaret og søger byggetilladelsen.


Læs mere her hvis du bor i ejerlejlighed: [Regler og love for ombygning af ejerlejligheder](https://www.bolius.dk/regler-og-love-for-ombygning-af-ejerlejligheder-16213/)  
eller her hvis du bor i andelsforening: [Regler for ombygning af andelslejligheder](https://www.bolius.dk/regler-for-ombygning-af-andelslejligheder-16232/)

Der skal udføres ingeniørberegninger, der viser hvordan konstruktionen skal forstærkes når væggen eller dele af væggen fjernes, og de beregninger skal indsendes til kommunen - det gælder også selv om underboen har en lignende løsning.


Ingeniørberegninger skal sikre der udføres forstærkninger af de konkrete konstruktioner på stedet, så det sikres at konstruktioner over den fjernede væg stadig kan bæres og at hele bygningens stabilitet ikke svækkes.


Læs mere her: [Undgå at nedrivning af vægge bliver et mareridt](https://www.bolius.dk/undgaa-at-nedrivning-af-vaegge-bliver-et-mareridt-18343/)

Held og lykke med projektet

